Coronation se bates laagste in 6 jaar | Netwerk24
Coronation se bates laagste in 6 jaar
Deur Nellie Brand-Jonker 31 Oktober 2019 15:08
Coronation is 'n groot batebestuursfirma.
Die batebestuurder Coronation se bates onder bestuur het in ses maande met sowat R15 miljard gedaal.
Die maatskappy is genoteer en reik aan die einde van elke kwartaal van sy boekjaar ’n verklaring oor die bates onder bestuur uit.
In die jongste verklaring is gesê sy bates onder bestuur het aan die einde van sy boekjaar, einde September, R571 miljard beloop. Dit is die laagste bedrag onder bestuur aan die einde van ’n boekjaar sedert 2013 (Dit was wel einde Desember 2018 laer as dié vlak).
Aan die einde van sy halfjaar einde Maart het sy bates onder bestuur R586 miljard beloop, byna dieselfde as waarmee die boekjaar in 2018 afgesluit is.
Sy bates onder bestuur einde September 2017 het ’n hoogtepunt van R614 miljard bereik, maar is sedertdien op ’n afdraende pad.
Netwerk24 het vanjaar met die halfjaar berig Coronation se wins het die skerpste vir dié verslagtydperk sedert die internasionale finansiële krisis in 2008 gedaal.
Dit het gevolg nadat die swak ekonomiese toestande beleggers meer geld laat onttrek het as wat hulle gespaar het.
Terselfdertyd het die pensioenfondsbedryf steeds meer onttrekkings beleef as wat lede maandeliks bydra.
Coronation beleef al sedert 2015 ’n netto uitvloei van geld uit die fondse wat vir instellings bestuur word.
Meer oor: Coronation | Geldsake | Batebestuursfirmas | Bates | Beleggings
10X in die sop oor hy sê ‘batebedryf lieg’
Vlug jy ook na geldmark? Dit kan boemerang
Beleggers red Omnia teen groot afslag
Tegniese ontleding: Coronation is oorverkoop